Subaru Justy

**Justy** je malý automobil, ktorý vyrába japonská automobilka Subaru. Predstavuje základný model automobilky, ktorá je známa používaním symetrického náhonu všetkých kolies 4x4 v osobných automobiloch. Justy sa vyrábal v dvoch verziách, s predným náhonom alebo s náhonom oboch náprav.

## Generácie modelu Subaru Justy

* Justy I. Typ KAD (1984–1995)
* Justy II. Typ JMA, MS (1995–2003; na platforme Suzuki Swift)
* Justy III. Typ MHY (2003–2007; na platforme Suzuki Ignis)
* Justy IV. Typ M300F (2007–2011; na platforme Daihatsu Sirion)

## Subaru Justy I. (1984 - 1995)

(Typ KAD)

Bol predstavený v lete v roku 1984, základ a proporcie prebral zo staršieho modelu Subaru Rex 2. V februári roku 1987 pribudla v ponuke automatická bezprevodová prevodovka CVT, klasická automatická prevodovka bola zamietnutá kvoli neakceptovateľným stratám na výkone. V roku 1989 prešiel model vačším faceliftom a modernizáciou. O rok neskôr boli zmodernizované motorizácie a vybavené trojcestným katalyzátorom, spĺňajúce emisnú normu EURO 1 a EURO 2. Pri motore 1.2 bol karburátor nahradený viacbodovým elektronickým vstrekovaním.

Náhon všetkých kolies prvej generácie, využíval manuálne ovládaný medzinápravový diferenciál, ktorým sa pripájala zadná náprava. Svetlá výška vozidla bola 17 cm. V roku 1989 po revízií modelu, bol zmenený výstupný prevodový pomer, boli použité vačšie brzdy, zadné polosi a bol zosilnený zadný diferenciál.

V niektorých európskych krajinách bol model premenovaný na Subaru Trendy. V Thajsku bol na základe Justy, s vačším motorom vytvorený model Subaru Tutto.


Súbor:Subaru_Justy_early_front.jpg|náhľad|Pôvodný model
Súbor:1989_Subaru_Justy_S_(11097264836).jpg|náhľad|Facelift prednej masky 1987-1989
Súbor:Subaru_Justy_2.JPG|náhľad|Facelift 1989-1995
Súbor:Subaru_Justy_-_Flickr_-_Axel_Schwenke_(2).jpg|náhľad|Facelift 1989-1995
Súbor:1990 Ta Ching-Subaru Tutto (front).jpg|náhľad|Subaru Tutto - Thajský model postavený na Justy


## Subaru Justy II. (1995 - 2003)
(Typ JMA/MS)

V roku 1995 nahradil predošlú generáciu nový model Justy II. Automobil sa vyrábal spoločne na jednotnej platforme s modelom Suzuki Swift (MA) v továrni v Maďarskom Ostrihome. Ku koncu výroby bol model dostupný len pre európsky trh. Pre ostatné trhy boli určené licenčné derivácie Suzuki v kooperácií iných značiek napríklad :Suzuki Cultus pre Japonsko, Geo Metro, Chevrolet Sprint, Pontiac Firefly pre americký trh a Holden Barina pre General-Motors Austrália.

V roku 1997 prešiel model prevažne optickým faceliftom a drobnými modernizáciami. 

Justy II mal permanentný náhon všetkých kolies. Zadná náprava sa pripájala cez vizkóznu spojku, ktorá rozdelovala krútiaci moment motora medzi prednú a zadnú nápravu v prípade straty trakcie prednej nápravy. 

Motor bol v ponuke iba jeden, o objeme 1299 cm³. Pôvodne vybavený jednobodovým karburátorom dosahoval emisnú normu Euro 2. Od roku 2001,s viacbodovým vstrekovaním a emisnou normou Euro 3. Maximálna rýchlosť vozidla pri oboch motorizáciach bola 155km/h.


Súbor:Subaru Justy 1.JPG|náhľad|3 dverový hatchback, facelift 1997-2003
Súbor:Subaru_Justy_purple.jpg|náhľad|5 dverový hatchback, facelift 1997-2003


## Subaru Justy G3X. (2003 - 2007)
(Typ MHY)

V roku 2003 vyšiel model G3X, identický s modelom Suzuki Ignis II. generácie. Rovnako ako pri predchádzajúcom modeli, bola výroba v spoločnej továrni v Maďarskom Ostrihome.
Narozdiel od predošlých generácií malých automobilov, Justy G3X sa radil do kategórie SUV. Tiež bol prvýkrát použitý vznetový motor, od automobilky FIAT. Vznetový preplňovaný motor bol vybavený medzichladičom stlačeného vzduchu (intercooler) a priamym vstrekovaním common rail s označením DDiS. Je zhodný s motormi FIAT 1.3 MultiJet, 1.3 MJET a 1.3 MJTD. Zážihové motory dostali v rámci modernizácie variabilné časovanie ventilov. Všetky motorizácie boli prevzaté z modelu Suzuki Ignis a plnili emisnú normu Euro 4.

Pre vznetovú motorizáciu bol k dispozícií iba predný náhon. Zážihové motorizácie boli vybavené permanentným náhonom všetkých kolies


Súbor:Suzuki_Ignis_rear_20080820.jpg|náhľad|Suzuki Ignis



## Subaru Justy IV. (2007-2011)
(Typ M300F)

V roku 2007 prišiel na trh nový model Justy IV. , zo spolupráce s automobilkou Toyota. Bol zhodný s modelmi Daihatsu Sirion / Boon, Toyota Passo, Perodua Myvi. Automobil sa predával v dvoch výbavách Trend a Active ale iba v jednej motorizácií. Motor bol osvedčený trojvalcový litrový agregát 1KR-FE od Toyoty, plniaci emisnú normu Euro 4. Narozdiel od predchodzích motorizácií vybavených rozvodovým remeňom, je motor vybavený reťazou. Tento motor bol využívaný aj vo vozidlách Citroen C1, Peugeot 107, Toyote Aygo, Yaris a iných automobiloch značky Toyota. Konkurenčné modely ako napríklad Sirion, boli vybavené aj silnejšími motorizáciami.

Automobil sa vyrábal vo verzií s predným náhonom alebo s náhonom všetkých kolies. Verzia 4x4 bola určená prevažne pre rakúsky a švajčiarský trh. Náhon je riadený cez viskóznu spojku, pre strate trakcie prednej nápravy sa prenáša krútiaci moment na zadnú nápravu. 


Súbor:Subaru_Justy.JPG|náhľad|Justy IV.
Súbor:Subaru_Justy_Heck.JPG|náhľad|Justy IV.
Súbor:IAA2007 2007-09-17 11-57-05 - Flickr - Axel Schwenke.jpg|náhľad|Justy IV.


### Bezpečnostné prvky
Systém ABS, predné napínače pásov s obmedzovačom ťahu, predné a bočné airbagy, zadný úchyt detskej sedačky ISOFIX

Hodnotenie bezpečnosti zhodného modelu Daihatsu Sirion euro NCAP z roku 2005:
* Ochrana detí: 80px|alt=3 hviezdy z 5 35 bodov
* Ochrana chodcov: 80px|alt=2 hviezdy z 4 15 bodov
* Ochrana dospelých: 80px|alt=4 hviezdy z 5 29 bodov (10,6 bodu za čelný náraz, 16 bodov za bočný náraz)

## Externé odkazy
* Slovenský klub majiteľov a priaznivcov značky Subaru
* Oficiálne stránky Subaru Slovakia

## Zdroj
* 
* 
* Subaru Slovakia

## Iné projekty

Justy
Kategória:Automobily s pohonom 4 × 4
Kategória:Malé automobily